บอร์ด สปสช.เห็นชอบ งบกองทุนบัตรทอง ปี64 2.02แสนล้าน จัดสิทธิฯเพิ่ม ปรับ 19 บริการ
บอร์ด สปสช.เห็นชอบ งบกองทุนบัตรทอง ปี64จำนวน2.02แสนล้านบาท งบเหมาจ่ายรายหัว3853บาท/ประชากร เตรียมชง ครม.อนุมัติ เพิ่มขึ้น1.2หมื่นล้านบาท เหตุปัจจัยภาวะเงินเฟ้อ ผู้ป่วยรับบริการเพิ่ม พร้อมเพิ่มสิทธิประโยชน์ใหม่ ปรับระบบบริการ19รายการ ดูแลประชาชนเข้าถึงบริการอย่างครอบคลุม ทั่วถึง มีคุณภาพและมาตรฐาน อาทิ เพิ่มยาจำเป็นราคาแพง บริการทันตกรรมคลินิกเอกชน บริการผู้ป่วยรับยาร้านยา บริการผู้ป่วยนอกเวลาตามนโยบายห้องฉุกเฉินคุณภาพ พร้อมเพิ่มบริการส่งเสริมสุขภาพและป้องกันโรค 6 ม.ค.2563 ทีมสื่อ สปสช. รายงานว่า วันนี้ ที่สำนักงานหลักประกันสุขภาพแห่งชาติ ศูนย์ราชการฯ อนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ในฐานะประธานกรรมการหลักประกันสุขภาพแห่งชาติเป็นประธานการประชุมคณะกรรมการหลักประกันสุขภาพแห่งชาติ (บอร์ด สปสช.) โดยนายสาธิต ปิตุเตชะ รัฐมนตรีช่วยว่าการกระทรวงสาธารณสุข เข้าร่วมประชุมด้วย ที่ประชุมมีมติเห็นชอบร่างข้อเสนองบประมาณกองทุนหลักประกันสุขภาพแห่งชาติ ปี2564ตามข้อเสนอคณะอนุกรรมการกำหนดหลักเกณฑ์การดำเนินงานและบริหารจัดการกองทุน สปสช. โดยมีดวงตา ตันโชเป็นประธาน เพื่อเสนอต่อคณะรัฐมนตรี (ครม.) อนุมัติกรอบวงเงินงบประมาณต่อไปอนุทิน กล่าวว่า ภาพรวมของงบประมาณกองทุนหลักประกันสุขภาพแห่งชาติ (กองทุนบัตรทอง) ปี2564ที่บอร์ด สปสช.เห็นชอบในวันนี้ อยู่ที่จำนวน202704.07ล้านบาท จากปี2563อยู่ที่จำนวน190366ล้านบาท โดยเสนองบประมาณเพิ่มขึ้น12388.06ล้านบาท หรือร้อยละ6.5โดยแยกการบริหารดำเนินงานกองทุนเป็น2ส่วน ดังนี้งบค่าบริการเหมาจ่ายรายหัวจำนวน183574.24ล้านบาท จากปี2563อยู่ที่จำนวน173750.40ล้านบาท เพื่อดูแลประชากร47.6ล้านคน หรือคิดเป็นค่าเฉลี่ย3853.04บาทต่อประชากรผู้มีสิทธิ จากปี2563อยู่ที่จำนวน3600บาท โดยเป็นงบประมาณที่เสนอเพิ่มขึ้นจำนวน9823.84ล้านบาท หรือ253.04บาทต่อประชากรผู้มีสิทธิ เมื่อหักเงินเดือนภาครัฐจำนวน51790.93ล้านบาท เหลือเป็นงบกองทุนฯ ที่ สปสช.ได้รับมาบริหารจำนวน131783.30ล้านบาทงบค่าบริการนอกงบเหมาจ่ายรายหัว เสนอจำนวน19129.83ล้านบาท จากปี2563อยู่ที่จำนวน16588.59ล้านบาท หรือปรับเพิ่มขึ้น9823.84ล้านบาท เพื่อบริหารจัดการใน6กลุ่มบริการ ได้แก่ ค่าบริการสาธารณสุขผู้ติดเชื้อเอชไอวีและผู้ป่วยเอดส์ รวมบริการควบคุมป้องกันการติดเชื้อเอชไอวีจำนวน3757.93ล้านบาท ค่าบริการสาธารณสุขผู้ป่วยไตวายเรื้อรังจำนวน9978.32ล้านบาท ค่าบริการสาธารณสุขเพื่อควบคุมป้องกันความรุนแรงของโรคเรื้อรัง ได้แก่ โรคเบาหวาน ความดัน และจิตเวชเรื้อรังในชุมชน จำนวน1280.83ล้านบาท ค่าบริการสาธารณสุขเพิ่มเติมสำหรับหน่วยบริการในพื้นที่กันดาร พื้นที่เสี่ยงภัย และพื้นที่ชายแดนใต้ จำนวน1522.09ล้านบาท ค่าบริการสาธารณสุขสำหรับผู้มีภาวะพึ่งพิงในชุมชนจำนวน838.02ล้านบาท และค่าบริการสาธารณสุขเพิ่มเติมสำหรับบริการะดับปฐมภูมิที่มีแพทย์ประจำครอบครัวจำนวน1752.61ล้านบาทดวงตา กล่าวว่า ปัจจัยที่ทำให้งบประมาณกองทุนบัตรทองปี2564เพิ่มขึ้นจากปี2563มีปัจจัยจากภาวะเงินเฟ้อทั้งในส่วนของเงินเดือน ค่าจ้าง ค่าตอบแทน ยาและเวชภัณฑ์ ค่าสาธารณูปโภคและค่าใช้จ่ายอื่น ๆ ปริมาณงานที่เพิ่มขึ้น การปรับบริการให้ชัดเจน และการพัฒนาระบบเพื่อเพิ่มการเข้าถึงบริการ ซึ่งในปีงบประมาณ2564กองทุนบัตรทองมีสิ่งใหม่เพิ่มเติม ดังนี้เพิ่มความเข้มแข็งของการสร้างเสริมสุขภาพและป้องกันโรค ได้แก่1.คัดกรองโรคดาวน์ซินโดรม (Downs syndrome) ในหญิงตั้งครรภ์2.ตรวจคัดกรองตรวจภาวะฟีนิลคีโตนูเรีย (Phenylketonuria: PKU)ในทารกแรกเกิด3.คัดกรองมะเร็งลำไส้ใหญ่ให้กับประชากรทุกสิทธิ4.สนับสนุนติดตามพัฒนาการเด็กไทยโดยเพิ่มสมุดติดตามประเมินพัฒนาการเด็ก5.แว่นตาสำหรับเด็กที่ได้รับการคัดกรองแล้วพบว่ามีปัญหาสายตา6.ฉีดวัคซีนรวม หัด คางทูม และหัดเยอรมัน (MMR) ในเด็กอายุ1.5ปี7.นำร่องบริการยาป้องกันติดเชื้อเอชไอวี (PrEP) และเพิ่มการรณรงค์การใช้ถุงยางอนามัยในการป้องกันเอดส์เพิ่มการเข้าถึงการรักษาพยาบาล ได้แก่1.เพิ่มบริการทันตกรรมที่คลินิกทันตกรรมเอกชน ได้แก่ ขูดหินปูน อุดฟันและถอนฟัน2.บริการฉุกเฉินนอกเวลาโดยไม่เสียค่าใช้จ่าย ตามนโยบายห้องฉุกเฉินคุณภาพ3.เพิ่มบริการดูแลผู้ป่วยต่อเนื่องหลังจากพ้นระยะฉุกเฉินในโรคหลอดเลือดสมองบาดเจ็บทางสมองและบาดเจ็บไขสันหลัง4.บริการกรณีโรคหายาก จัดระบบให้มีการส่งต่อผู้ป่วยอย่างรวดเร็ว5.บริการฝังเข็มสำหรับผู้ป่วยโรคหลอดเลือดสมอง6.บริการล้างไตทางหน้าท้องด้วยเครื่องล้างไตอัตโนมัติ (automate)7.บริการเชิงรุกดูแลผู้ป่วยโรคซึมเศร้าในชุมชน8.บริการฟื้นฟูสุขภาพที่ศูนย์ฟื้นฟูสุขภาพคนพิการดวงตา กล่าวต่อว่า นอกจากนี้กองทุนบัตรทองยังได้ปรับระบบเพื่อเพิ่มความสะดวกในการเข้ารับบริการให้กับประชาชน ลดการรอคอยบริการ และช่วยลดความแออัดในโรงพยาบาล ได้แก่1.การให้ผู้ป่วยสามารถรับยาที่ร้านยาต่อเนื่อง2.ให้ประชาชนสามารถตรวจทางห้องปฏิบัติการนอกโรงพยาบาล ได้ที่คลินิกหรือศูนย์บริการห้องปฏิบัติการทางการแพทย์ (Laboratory)3.เพิ่มบริการส่งเสริมสุขภาพและดูแลผู้ป่วยโดยคลินิกการพยาบาลและการผดุงครรภ์ และ4.เพิ่มประสิทธิภาพระบบการส่งต่อระหว่างหน่วยบริการในเขตพื้นที่กรุงเทพมหานคร ซึ่งการเพิ่มสิทธิประโยชน์และการปรับระบบบริการนี้ นอกจากทำให้ประชาชนเข้าถึงบริการเพิ่มขึ้นแล้วยังพัฒนาระบบบัตรทองให้ดียิ่งขึ้นนพ.จเด็จ ธรรมธัชอารี รองเลขาธิการสำนักงานหลักประกันสุขภาพแห่งชาติ กล่าวว่า ข้อเสนองบประมาณกองทุนบัตรทองปี2564เป็นการจัดทำภายใต้กรอบตามรัฐธรรมนูญ พ.ร.บ.หลักประกันสุขภาพแห่งชาติ พ.ศ.2545ยุทธศาสตร์ชาติระยะ20ปี ยุทธศาสตร์การพัฒนาระบบหลักประกันสุขภาพแห่งชาติ ปี2560-2564นโยบาย รมว.สาธารณสุข นโยบายบอร์ด สปสช. กฎหมาย กฎระเบียบ ประกาศกระทรวงสาธารณสุข แนวคิดพื้นฐานหลักประกันสุขภาพแห่งชาติ มติ ครม. มติคณะกรรมการชุดต่าง ๆ ที่เกี่ยวข้อง และผลจากการรับฟังความเห็นปี2562โดยความร่วมมือจากทุกภาคส่วนที่เกี่ยวข้อง ทั้งคณะกรรมการกำหนดแนวทางการใช้จ่ายเงินกองทุนหลักประกันสุขภาพแห่งชาติของหน่วยบริการสังกัดสำนักปลัดกระทรวงสาธารณสุข (สป.สธ.) ระดับประเทศ (คณะกรรมการ7x7)ผู้ให้บริการ ผู้รับบริการ องค์กรวิชาชีพด้านสุขภาพ นักวิชาการ และภาคประชาชน เพื่อให้การจัดทำงบประมาณปี2564เป็นไปอย่างประหยัด คุ้มค่า มีประสิทธิภาพและประสิทธิผล ดูแลสุขภาพประชาชนได้อย่างครอบคลุมและทั่วถึง มีคุณภาพและมาตรฐานทางการแพทย์
บอร์ด สปสช.เห็นชอบ งบกองทุนบัตรทอง ปี 64 จำนวน 2.02 แสนล้านบาท งบเหมาจ่ายรายหัว 3853 บาท/ประชากร เตรียมชง ครม.อนุมัติ เพิ่มขึ้น 1.2 หมื่นล้านบาท เหตุปัจจัยภาวะเงินเฟ้อ ผู้ป่วยรับบริการเพิ่ม
สปสช.,คุณภาพชีวิต